'Hoofverdagte' vas na gru-dubbelmoord in Knysna | Maroela Media
Lt. Luvuyo Mjekula, woordvoerder van die polisie, het gesê die 36-jarige man is Vrydag in Hamburg, in die Peddie-omgewing, in hegtenis geneem. Volgens Mjekula is die man in 'n plakkershut in hegtenis geneem waar hy saam sy vriendin televisie gekyk het. Die polisie het op die oorledenes se selfone en hul gesteelde voertuig se sleutels beslag gelê.
Mjekula het gesê die verdagte is tans in aanhouding in Port Alfred en sal vandag na Knysna geneem word, waar hy Maandag in die plaaslike landdroshof sal verskyn op aanklag van moord, huisroof en die diefstal van 'n voertuig.
Die man is die tweede verdagte wat in hegtenis geneem is in verband met die moord. 'n Vrou het Dinsdag in die Knysna-landdroshof verskyn nadat sy verlede week in hegtenis geneem is. Die vermoorde egpaar se motor en ander eiendom is glo in haar besit gevind. Sy is glo die hoofverdagte se vrou. Sy is borgtog geweier en bly in aanhouding.
Christine se liggaam is in die sitkamer aangetref. Haar keel is afgesny. Brian is in 'n plas bloed in die motorhuis aangetref. Hy het oop wonde aan sy lyf opgedoen en is met 'n stomp voorwerp oor die kop geslaan. Hy is in 'n kritieke toestand na 'n hospitaal in George geneem, waar hy later aan sy beserings beswyk het.
Ek verstaan nie n woord soos "hoofverdagte" nie. Dit is n medepligtige in n moord saak. n Sinnelose moord op twee weerlose bejaardes vir n klomp aardse artikels. Waarom besteel hulle nie net die mense nie? Hoekom word hulle vermoor en dan besteel? Dit word gedoen om die moord te verskans en die motief te verberg. Die wêreld verstaan nie hoe dit hier werk nie.
Stel jou voor: hulle SNY DIE VROU SE KEEL AF!! Ek wonder hoe lank dit geneem het en of dit hulle moorddrange bevredig het!!! Dan verdien sulke wrede moordenaars "human rights"!!! Wat is so "human" aan hulle?